“ครม.” เคาะแต่งตั้ง “บุญญนิตย์ วงศ์รักมิตร” นั่งเก้าอี้ “ผู้ว่าฯ กฟผ.” คนใหม่!
ที่ประชุม "ครม." เคาะแต่งตั้ง “บุญญนิตย์ วงศ์รักมิตร” นั่งเก้าอี้ “ผู้ว่าฯ กฟผ.” คนใหม่ ตามที่กระทรวงพลังงานเสนอ!
ที่ประชุม "ครม." เคาะแต่งตั้ง “บุญญนิตย์ วงศ์รักมิตร” นั่งเก้าอี้ “ผู้ว่าฯ กฟผ.” คนใหม่ ตามที่กระทรวงพลังงานเสนอ!
23 มิ.ย. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบตามที่กระทรวงพลังงานเสนอ การแต่งตั้งนายบุญญนิตย์ วงศ์รักมิตร ให้ดำรงตำแหน่งผู้ว่าการ การไฟฟ้าฝ่ายผลิตแห่งประเทศไทย (กฟผ.)
โดยให้ได้รับค่าตอบแทนคงที่ในอัตราเดือนละ 690,000 บาท (ตามมติคณะกรรมการการไฟฟ้าฝ่ายผลิตแห่งประเทศไทยในการประชุมครั้งที่ 6/2563 เมื่อวันที่ 22 พฤษภาคม 2563) ซึ่งกระทรวงการคลังได้ให้ความเห็นชอบแล้ว และให้ นายบุญญนิตย์ วงศ์รักมิตร ลาออกจากการเป็นพนักงานรัฐวิสาหกิจ ก่อนลงนามในสัญญาจ้างด้วย